Slovenský zväz športového rybolovu
Slovenský rybársky zväz – Rada Žilina

MsO SRZ Prešov a MO SRZ Bytča

Propozície
LRU – plávaná
Medzinárodné majstrovstvá SR
družstiev, seniorov a žien

31.07.2026 – 02.08.2026

Bytča - Hričovský kanál
Podľa plánu športovej činnosti na rok 2026 Slovenský zväz športového rybolovu  v spolupráci so SRZ Rada Žilina a MsO SRZ Prešov, usporiada Medzinárodné majstrovstvá Slovenska LRU – Plávaná v kategórii družstiev, mužov a žien.

Účastníci pretekov:
Jednotlivci a družstvá, ktorí sa písomne prihlásia do 24.07.2026 mailom na adresu:  resetarix@gmail.com
Štartovné: štartovné je potrebné uhradiť do 24.07.2026 na účet SZŠR odbor  plávaná:
IBAN: 

SK55 0200 0000 0041 0357 4451
Variabilný symbol: 
6322
Do poznámka pre prijímateľa uviesť: MSR + názov družstva, resp. meno pretekára (POVINNÉ, aby mohla byť vykonaná kontrola úhrady štartovného!!!)

Štartovné družstvá:            
250,- €
Štartovné muži jednotlivci: 
70,- €
Štartovné ženy:                   
30,- €

Družstvá mimo SZŠR          300,- € 
Jednotlivec mimo SZŠR      100,- €
Termín konania: 
31.07.2026 - 02.08.2026

Miesto konania: 
Bytča – Hričovský kanál
Organizačný štáb:
Riaditeľ pretekov:
            Milan Pavlovský
Garant :

            Daniel Olejňák
Hlavný rozhodca:

Tibor Petruš
Sektoroví rozhodcovia:
Miroslav Mihálik, Fedor Haluška
Technický vedúci:

Daniel Olejňák
Bodovacia komisia:

hlavný rozhodca + 2 členovia MO SRZ Prešov

Zdravotnícke zabezpeč.:        na tel. 112
Technické pokyny:

· Športový rybársky pretek je usporiadaný podľa zákona 216/2018 Z.z. § 20 a vykonávacej vyhlášky 381/2018 § 15.

· Preteká sa podľa predpisov SZŠR, súťažných pravidiel pre LRU plávaná a aktuálnych modifikácií pre  rok 2026.
· Množstvo krmiva rastlinného pôvodu je stanovené na 20 l a množstvo návnad živočíšneho pôvodu na 2,5 l (z toho môže byť max. 0,5 l neposekaných hnojákov /dendroben/. Malá patentka nie je povolená!

· Veľká patentka na chytanie bude umiestnená v samostatnej najmenšej nádobe z odmernej sady 1/8 l alebo tzv. puk.

· Všetci pretekári musia mať pri kontrole živú návnadu pripravenú v sade odmerných nádob typu „Sensas“. Patentka na chytanie je umiestnená v najmenšej nádobke zo sady.

· Návnada rastlinného pôvodu musí byť pri kontrole krmiva umiestnená v rybárskom vedre so značkami objemu na vnútornej strane. 

· Dĺžka prútov je stanovená na 13 m. Tá istá dĺžka platí i pre prúty z pohárikmi. 

· Pre kategóriu žien platí dĺžka prútov max. 11,5 m. Tá istá dĺžka platí i pre prúty s pohárikmi.
· Počas športového rybárskeho preteku nie je dovolené prechovávať v rybárskej sieťke ryby podľa §10 ods.1 písm. i).
Špeciálne pokyny k týmto pretekom:      
- Každý pretekár musí mať pripravenú nádobu (vedro) na presypanie a skontrolovanie krmiva,  t.j. minimálne jednu prázdnu nádobu okrem tých, v ktorých má už pripravené krmivo 

- Každý pretekár je povinný mať vo vode ukotvené 2 úlovkové sieťky na uchovanie ryby.
  Maximálne množstvo uchovaných rýb na 1 sieťku je 20 kg.

Výskyt rýb: Vyskytujú sa tu všetky druhy nížinných  rýb, z ktorých hlavné zastúpenie majú  pleskáč, plotica, nosáľ, kapor a belica.

Pretekárska trať:  Bytča – Hričovský kanál
Hĺbka vody je 1m až 4m. Dno je štrkovité s miernym nánosom. Breh je trávnatý, dobre prístupný. 

Príjazd k trati: Príjazd z cesty 507, cca 500 m pod VN Mikšová odbočiť doprava.

Časový harmonogram: 
Piatok 31.07.2026     Povinný tréning
09.00 – 09.30

žrebovanie boxov + presun pretekárov do boxov

09.00


vstup pretekárov do boxov + príprava pretekárov

10.00


kontrola krmiva a živej nástrahy

10.50 – 11.00

kŕmenie

11.00 – 16.00

povinný tréning

16.00


žrebovanie sektorov pretekov na sobotu
Sobota 01.08.2026
07.00 – 07.30

žrebovanie jednotlivých miest

07.30 – 08.00 

presun pretekárov na vyžrebované miesta

08.00 – 09.50

príprava pretekárov

09.50 – 10.00

kŕmenie

10.00 – 14.00

1. preteky

14.00 – 16.00

váženie, vyhodnotenie, žrebovanie sektorov na nedeľu
Nedeľa 02.08.2026
07.00 – 07.30

žrebovanie jednotlivých miest

07.30 – 08.00

presun pretekárov na vyžrebované miesta

08.00 – 09.50

príprava pretekárov

09.50 – 10.00

kŕmenie

10.00 – 14.00

2. preteky

14.00 – 16.00

váženie, vyhodnotenie MM SR pre rok 2026
Rozpis signálov na sobotu a nedeľu: 
08.00 – 1. signál   vstup pretekára do pretekárskeho stanovišťa

08.55 – 2. signál   5 minút do začiatku kontroly krmiva

09.50 – 3. signál   začiatok kŕmenia

10.00 – 4. signál   začiatok pretekov

13.55 – 5. signál   5 minút do konca pretekov

14.00 – 6. signál   koniec pretekov

Záverečné ustanovenia: 
Všetci pretekári (okrem zahraničných účastníkov) musia mať platné registračné preukazy športovca SZŠR, preukazy člena SRZ a povolenie na rybolov. Vedúci družstva musí na požiadanie rozhodcu predložiť prihlášku  družstva  na MM SR. 
· Preteká sa za každého počasia. V prípade búrky bude pretek prerušený a bude sa postupovať podľa platných súťažných pravidiel.

· Každý pretekár preteká na vlastnú zodpovednosť a riziko. Pretekár do 15 rokov sa zúčastňuje na zodpovednosť sprevádzajúcej dospelej osoby, ktorá nesie plnú zodpovednosť za konanie pretekára počas konania pretekov. 

· Tréning  na  vytýčenej  trati  je  povinný  31.7.2026 od 9,00 do 16,00 hod. Po  tomto  termíne  je  priestor  pretekárskej  trate  uzatvorený. Vykonávanie  lovu  účastníkmi  pretekov  v  týchto  priestoroch  až  do  začiatku pretekov je zakázaný pod sankciou  diskvalifikácie. Tréning je povolený za podmienky, že ulovené ryby nebudú sieťkované, ale s náležitou opatrnosťou vrátené ihneď späť do vody. 

· Všetci účastníci pretekov sú povinní dodržiavať antidopingové predpisy SZŠR.

· Každý pretekár po skončení preteku (aj tréningu) nechá po sebe vyčistené lovné miesto.

Občerstvenie:  

Organizátor nezabezpečuje
Ubytovanie:
usporiadateľ  nezabezpečuje, možné zabezpečiť si individuálne napr.:
https://www.ubytovanienaslovensku.eu/
https://www.booking.com/
Informácie  o preteku:  Ľuboš Taňaši 0907 562 155

Na zabezpečenie týchto pretekov bol použitý príspevok uznanému športu z Ministerstva cestovného ruchu a športu Slovenskej republiky. 
Propozície kontroloval predseda ŠO LRU- plávaná.

Organizačný štáb Vám želá veľa úspechov na pretekoch.

Petrov zdar!

